CELEX: 22020D0385
Language: lv
Date: 2020-02-24 00:00:00
Title: Ākk un ES Vēstnieku komitejas Lēmums Nr. 1/2020 (2020. gada 24. februāris), ar ko ieceļ amatā Lauksaimniecības un lauku sadarbības tehniskā centra (CTA) valdes locekļus un direktoru [2020/385]

9.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 72/26
               
            
         ĀKK UN ES VĒSTNIEKU KOMITEJAS LĒMUMS Nr. 1/2020
         (2020. gada 24. februāris),
         ar ko ieceļ amatā Lauksaimniecības un lauku sadarbības tehniskā centra (CTA) valdes locekļus un direktoru [2020/385]
         ĀKK UN ES VĒSTNIEKU KOMITEJA,
         ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (1), un jo īpaši tā III pielikuma 2. panta 5. punktu,
         ņemot vērā ĀKK un ES Vēstnieku komitejas Lēmumu Nr. 5/2013 (2013. gada 7. novembris) par Lauksaimniecības un lauku sadarbības tehniskā centra (CTA) statūtiem (2) un jo īpaši minētā lēmuma pielikuma 5. panta 4. punktu un 7. panta 1. punktu,
         tā kā:
         
                     (1)
                  
                  
                     
                        CTA statūtu 5. panta 4. punktā paredzēts, ka Lauksaimniecības un lauku sadarbības tehniskā centra (CTA) valdes locekļus ĀKK un ES Vēstnieku komiteja ieceļ saskaņā ar komitejas izstrādātām procedūrām uz laikposmu līdz pieciem gadiem un viņu darbību pārskata termiņa vidusposmā.
                  
               
                     (2)
                  
                  
                     
                        CTA statūtu 7. panta 1. punktā paredzēts, ka Lauksaimniecības un lauku sadarbības tehniskā centra (CTA) direktoru ĀKK un ES Vēstnieku komiteja ieceļ pēc valdes priekšlikuma uz laiku līdz pieciem gadiem.
                  
               
                     (3)
                  
                  
                     Saskaņā ar ĀKK un ES partnerattiecību nolīguma 95. panta 1. punktu nolīgums būs spēkā līdz 2020. gada 29. februārim.
                  
               
                     (4)
                  
                  
                     Saskaņā ar ĀKK un ES Vēstnieku komitejas Lēmumu Nr. 5/2018 (2018. gada 17. decembris), ar ko ieceļ amatā Lauksaimniecības un lauku sadarbības tehniskā centra (CTA) valdes locekļus (3), valdes locekļu pilnvaru termiņš beidzas 2020. gada 29. februārī.
                  
               
                     (5)
                  
                  
                     Saskaņā ar ĀKK un ES Vēstnieku komitejas Lēmumu Nr. 3/2014 (2014. gada 23. oktobris), ar ko atjauno Lauksaimniecības un lauku sadarbības tehniskā centra (CTA) direktora iecelšanu amatā (4), direktora pilnvaru termiņš beidzas 2020. gada 29. februārī.
                  
               
                     (6)
                  
                  
                     Saskaņā ar ĀKK un ES Vēstnieku komitejas Lēmumu Nr. 3/2019 (2019. gada 17. decembris) pieņemt pārejas posma pasākumus, ievērojot ĀKK un ES partnerattiecību nolīguma 95. panta 4. punktu (5), ĀKK un ES partnerattiecību nolīguma noteikumu piemērošana tiek pagarināta līdz 2020. gada 31. decembrim vai līdz jaunā nolīguma spēkā stāšanās brīdim, vai līdz jaunā nolīguma provizoriskas piemērošanas brīdim starp Savienību un ĀKK valstīm atkarībā no tā, kas notiek agrāk. Tāpēc CTA valdes locekļi būtu atkārtoti jāieceļ amatā un jauns CTA direktors būtu jāieceļ amatā līdz 2020. gada 31. decembrim.
                  
               
                     (7)
                  
                  
                     Valde 2020. gada 10. janvārī iesniedza ieteikumu, bet pēc tam, 2020. gada 6. februārī, izdeva paziņojumu par CTA direktora kandidatūras izvirzīšanu laikposmam no 2020. gada 1. marta līdz 31. decembrim,
                  
               IR PIEŅĒMUSI ŠĀDU LĒMUMU.
         
            1. pants
            Neskarot jebkādus turpmākus lēmumus, kas ĀKK un ES Vēstnieku komitejai varētu būt jāpieņem saskaņā ar tās prerogatīvām, ar šo par CTA valdes locekļiem līdz 2020. gada 31. decembrim atkārtoti tiek ieceltas šādas personas:
            
                        —
                     
                     
                        Prof. Augusto Manuel CORREIA kungs,
                     
                  
                        —
                     
                     
                        
                           David HUNTER kungs,
                     
                  
                        —
                     
                     
                        
                           Helena JOHANSSON kundze,
                     
                  
                        —
                     
                     
                        
                           Abel KPAWILINA-NAMKOISSE kungs,
                     
                  
                        —
                     
                     
                        Dr. Boitshoko NTSHABELE kungs un
                     
                  
                        —
                     
                     
                        
                           Frederike PRAASTERINK kundze.
                     
                  
         
            2. pants
            Neskarot jebkādus turpmākus lēmumus, kas ĀKK un ES Vēstnieku komitejai varētu būt jāpieņem saskaņā ar tās prerogatīvām, ar šo par CTA direktoru uz laiku no 2020. gada 1. marta līdz 2020. gada 31. decembrim tiek iecelta šāda persona:
            
                        —
                     
                     
                        Dr. Ibrahim Dominic KHADAR kungs.
                     
                  
         
            3. pants
            Šis lēmums stājas spēkā tā pieņemšanas dienā.
         
         
            Brisele, 2020. gada 24. februārī
            
               
                  ĀKK un ES Vēstnieku komitejas vārdā –
               
               
                  priekšsēdētāja
               
               Irena ANDRASSY
            
         
         
            (1)  OV L 317, 15.12.2000., 3. lpp.
         
         
            (2)  OV L 309, 19.11.2013., 50. lpp.
         
         
            (3)  OV L 8, 10.1.2019., 36. lpp.
         
         
            (4)  OV L 332, 19.11.2014., 49. lpp.
         
         
            (5)  OV L 1, 3.1.2020., 3. lpp.